Сваімі сіламі з такім ураджаем жукоўшчынцам не справіцца, таму паклікалі памочнікаў, якія падбіраюць клубні пасля выворвання бульбакапалкамі. Учора на бульбяным палетку працавалі 124 чалавекі, сёння – 126. Сярод памочнікаў – работнікі ўпраўлення сельскай гаспадаркі і харчавання райвыканкама, аддзела адукацыі, дзве наёмныя брыгады (з Наваельні і Столінскага раёна), работнікі ўстановаў культуры, дзятлаўскага дзіцячага сада №1, карэкцыйнага цэнтра, педагогі і тэхработнікі дзятлаўскай СШ №3, Жукоўшчынскай школы.